text: ساندويش السجق على الطريقة التركية
text: #000003
text: · تدعك مقادير السجق مع بعضها البعض حتى تمتزج جيداً ثم تترك لمدة أربع ساعات على الأقل و يفضل أن تحضر قبل بيوم لتتبل ببعضها و تختمر النكهة .
text: #000006
text: · تفتح الصمون ثم تغطى بالسجق و ترتب فوقه شرائح الجبنة و يمكن دهن الصمون بالزبدة قبل وضع السجق فيها و ذلك حسب الرغبة .
text: #000007
text: · تشوى السندويشات في شواية السندويش (Pannini Grill ) حتى تقرمش و ينضج السجق و تحتاج لبضع دقائق .
text: #000008
text: · تفتح الصمونة ثم تحشى بشرائح البندورة و المخلل و تقدم فوراً .
text: #000009
text: الله يسلمك , ان شاء الله تساويهاو تعجبك , سهلة و ما بدها وقت
  يلا لاحقتك للهمبرغر
text: #000014
text: الله يسلم هالديات يا حق ايه والله شهيتيني اكل من هالصحن المرتب اللي مبدعة فيه دياتك طبعا عالسريع اليوم رح اساوي متله لاني محتارة ومالي مشتهية اطبخ شي عندي سبات على الطبخ متل ما بتقولي شكرا لك منى
text: #000015
text: مشكورة حبيبتي منى على الاكل الطيب
  ماشاء الله عليك سويت ساندوش البطاطا طلع كثير حلو وكل البيت عجبو فيه وسرنا مدمنين عليه
text: #000016
text: يعيشوا إيديكي يا منى على هالسندويشات بتجنن أحلى من سندويشات سيرجية بجلالة قدرو
  أنا بحضر السجق بنفس طريقتك بس بعملهون اقراص و بشويهون عالتيفال و بعدين بقطعهون أصابع و بحطهون بالسندويش و بكبسو و الباقي كمان متلك السبب هو التأكد من نضج اللحم بالكامل بخاف أنو الحرارة اللي بدها توصل لقلب السندويشة ما تكون كافية يمكن شوي فيها وسوسة مني بس هيك تعودت
  يعطيكي ألف عافية و ناطرين المزيد و المزيد و المزيد شو بدك تعملي بالطمع ههههه
text: #000018
text: اي و الله اطيب من سيرجية , بتعرفي و انا عم اقرا الردود معدتي صارت تفرك علي . قايمة ساويلي شي ساندويش , جعت :grin
text: #000022
text: الف شكر الك رينو للفكرة , كتير عجبتني هيك بتسهل و احسن ما كل شوي افتح السندويش لاتاكد انهم استوا , بيكونا مستويين اصلا بس تسخينة بسيطة , للتجربة القريبة باذن الله :zzz
text: #000023
text: مساء الخير أخت منى ويعطيكي العافية على كل الوصفات بحب أسألك .. ليش الأتراك بيسمو اللحمة المتبلة في هذه الوصفة سجق مع إني كنت مفكرة إنه ساندويش بالسجق المعروف الي عبارة عن أمعاء الغنم المحشية لحمة ؟ وتسلمين يارب على كل معلومة بتفيدينا بها .
text: #000028
text: وصفة أكتر من رائعة .. جربتها وكانت تمام التمام .. عملت متل الأخت رينو يعني شوي عالتيفال مع نتفة زبدة .. الأقراص فرطوا بالطواية بس ما في مشكلة .. أصلاً بالمحلات هيك بيعملوها .. بيقلوها فرط بالمقلاية وبعدين بيحشوها بالصمون.
  أعتقد أن بهارات السجق ضرورية للوصفة لإعطاء النكهة المميزة للسجق :roll
text: #000036
text: بهارات السجق مهمة للنكهة , بس من دونها رح تطلع وصفة طيبة و نكهتها قريبة كتير للسجق
text: #000038
text: الله يسلم ايديكي يارب, مع انو هيك صارت مشكلة زوجي ما بقى يفضل ناكل جاهز أكيد صار طبخنا اطيب من محلات الصندويش 8)
  يا ستي عملتها من قبل وزوجي ما كتير بياكل سجق وطار عقله عليهم , ريحتهم لما خلطتهم مع اللحمة ريحة السجق وطيبييين ,ومن بعد هالصندويشات صار يحبهم وهلأ رجعت عملت كمان , كتير كتييييييير سهلة, وبس أنزل عسوريا رح ادوقهم لاهلي باذن الله :zzz
  ممممم بس منشان انو نعمل السجق قبل ونحطه بعدين بالصمنة, ما بعرف حاسة انو افضل اذا بالصمنة مو ؟ منشان الصمنة تتشرب من اللحمة وهيه عم تستوي فبتصير طعمة الصمنة طيبة ! :roll
text: #000049